कांग्रेस-भाजपा समर्थितों को बागियों से खतरा
सुषमा को जग्गा दे रहे चुनौती
वार्डनंबर-दो में भी भाजपा को अपनों का खतरा सता रहा है। पार्टी ने निवर्तमान पार्षद सुषमा शर्मा को प्रत्याशी बनाया है। 12 नंबर वार्ड आरक्षित होने से चुनावी समर से बाहर हो रहे निवर्तमान भाजपा पार्षद सुनील जग्गा भी अब साथ लगते वार्ड-दो से मैदान में उतरने को तैयार हैं। उन्हें वार्ड नंबर दो में मिलाए गए नए क्षेत्र में अपनी अच्छी पैठ से चुनाव जीतने का भरोसा है। जबकि सुषमा को अपने वोट बैंक पर विश्वास है।
इनसेे अपनों की चुनौती
कांग्रेसके निवर्तमान अध्यक्ष राकेश पंत को वार्ड नंबर-सात में उन्हीं की पार्टी के निवर्तमान पार्षद भूषण चुनौती दे रहे हैं तो वार्ड नंबर-11 में भाजपा के पूर्व अध्यक्ष देवेंद्र के खिलाफ पार्टी की निवर्तमान पार्षद कृष्णा मैदान में हैं। इस वार्ड में कांग्रेस को भी सत्यपाल शर्मा के मैदान में उतरने से नुकसान होगा। यहां कांग्रेस ने अश्विनी बत्रा को पार्टी समर्थित प्रत्याशी बनाया है, सत्यपाल शर्मा भी पार्टी समर्थित उम्मीदवार बनने के दावेदार थे।
व्यापार मंडल अध्यक्ष भी कूदे
व्यापारमंडल सोलन के अध्यक्ष कुशल जेठी के नामांकन पत्र भरने से भाजपा को वार्ड-सात में भी मुश्किल का सामना करना पड़ सकता है। यहां से पार्टी ने मुकेश वर्मा को अधिकृत प्रत्याशी बनाया है, लेकिन जेठी वरिष्ठ भाजपाई हैं और उनके मैदान में रहने से इस वार्ड में मुकाबला हाईवोल्टेज होने वाला है। इससे पिछली बार के सारे समीकरण बदल सकते हैं।
^नगर परिषद सोलन के चुनाव के लिए कांग्रेस ने एक साथ सभी 15 वार्डों के पार्टी समर्थित प्रत्याशियों के नाम की घोषणा की। किसी भी वार्ड में लड़ाई नहीं है। इक्का-दुक्का मामले निपटा दिए जाएंगे। पार्टी अधिकृत प्रत्याशियों के खिलाफ चुनाव लडऩे वालों पर अनुशासन की कार्रवाई होगी। बलदेवठाकुर, अध्यक्ष, ब्लॉक कांग्रेस सोलन
^पार्टी ने नगर परिषद के सभी वार्डों में समर्थित प्रत्याशियों की सूची जारी कर दी है। सभी को टिकट मिलना संभव नहीं है। जहां कहीं नाराजगी है तो मिल बैठकर दूर कर दिया जाएगा। इसके बावजूद जो भी पार्टी कार्यकर्ता अधिकृत प्रत्याशी के खिलाफ चुनाव लड़ेगा उसके विरुद्ध अनुशासनात्मक कार्रवाई होगी। रविंद्रपरिहार, अध्यक्ष, भाजपा मंडल सोलन
पवन ठाकुर| सोलन
नगरपरिषद सोलन के चुनाव में इस बार मुकाबले रोचक हो रहे हैं। यहां प्रदेश को दोनों प्रमुख राजनीतिक दलों कांग्रेस और भाजपा के बीच तो जंग चल ही रही है, लेकिन दोनों दलों के कुछ ‘अपने भी जीत की राह में रोड़े बन रहे हैं। दोनों दलों को कुछ वार्डों में बागियों का खौफ सता रहा है। पार्टियों के अनुशासनात्मक कार्रवाई का डंडा भी इन्हें डरा नहीं पा रहा है।
बेशक इस बार स्थानीय शहरी निकायों के चुनाव पार्टी सिंबल पर नहीं हो रहे हैं, लेकिन कांग्रेस और भाजपा के लिए यह चुनाव प्रतिष्ठा का सवाल है। दोनों ही दलों ने नगर परिषद के सभी 15 वार्डों पर अपने अधिकृत प्रत्याशी घोषित कर दिए हैं। इसके बावजूद कई बागी भी अपनी पार्टी के अधिकृत प्रत्याशी खिलाफ चुनावी समर में उतर रहे हैं।
hin_Deva awa_Deva hin_Deva hin_Deva hin_Deva bho_Deva hin_Deva hin_Deva hin_Deva mai_Deva hin_Deva hin_Deva